stanford-oval/wikipedia huggingface dataset:
กระจกสองนครา
การคัดเลือกนักแสดง

เดิมนักแสดงนำชุดแรกที่จะมารับบท ซูหมอและไป๋อิง คือ หลี่ อี้เฟิง และหยาง จื่อ โดยมีการฟิตติ้งเสื้อผ้าและถ่ายภาพโปรโมทไปแล้ว มีภาพและคลิปการถ่ายทำปล่อยออกมาเล็กน้อย เตรียมเปิดกล้องถ่ายทำในเดือนมิถุนายน 2019  แต่เนื่องจากทีมสร้างมีปัญหาเรื่องการขอใบอนุญาตถ่ายทำ โดยกล่าวกันว่าเป็นปัญหาเรื่องบทและพล็อตเรื่องบางส่วนอาจขัดกับกฎหมายเซ็นเซอร์ฉบับใหม่ของจีน ทำให้โปรเจ็กต์ถูกเลื่อนออกไปไม่มีกำหนด ต้องคืนคิวนักแสดง โดยทั้ง หลี่ อี้เฟิง และหยาง จื่อ ต่างรับละครเรื่องใหม่แทนภายในเวลาไม่นาน ดังนั้นเมื่อโปรเจ็กต์เดินหน้าต่อ ทั้งคู่จึงปฏิเสธบทนี้
ในช่วงแรกมีข่าวลือรายชื่อนักแสดงชื่อดังที่จะมารับบทแทนหลายท่าน แต่ในที่สุดแล้วภายหลังการพูดคุย ทีมสร้างยืนยันว่านักแสดงที่จะมารับบทซูหมอ ยังคงเป็น หลี่ อี้เฟิง โดยทีมสร้างตัดสินใจเลื่อนโปรเจ็กต์ออกไปอีกหลายเดือนเพื่อรอให้ หลี่ อี้เฟิง เสร็จสิ้นการถ่ายทำละคร The Glory Of Youth ช่วงปลายเดือนมกราคม 2020 ก่อน
ในส่วนของบทไป๋อิงนั้นยังมีข่าวหลากหลาย ก่อนจะมีข่าวว่าลงตัวที่ เฉิน อวี้ฉี จากการช่วยแนะนำของ ถัง เยียน นายใหญ่ต้นสังกัดของเธอ แต่เมื่อใกล้ถึงกำหนดเปิดกล้อง สถานการณ์ Covid-19 ในประเทศจีนรุนแรงขึ้น จนมีการประกาศปิดเมือง กำหนดการเปิดกล้องจึงเลื่อนออกไปอีกครั้ง และยังคงมีข่าวลือเรื่องการเปลี่ยนตัวนักแสดงอยู่เนืองๆ จนกระทั่งเปิดกล้องถ่ายทำจริงในเดือนพฤษภาคม 2020
งานสร้าง

เริ่มถ่ายทำตั้งแต่วันที่ 15 พฤษภาคม ค.ศ. 2020 โดยถ่ายทำที่โรงถ่ายภาพยนตร์เหิ้งเตี้ยน และแล้วเสร็จในวันที่ 8 ตุลาคม ปีเดียวกัน วันที่ 16 มกราคม ค.ศ. 2022 ออกอากาศตอนแรก
ซีรีส์เรื่องนี้มีการดัดแปลงพล็อตเรื่องจากนิยายต้นฉบับพอสมควร เนื่องจากข้อจำกัดหลายๆด้าน และแม้จะมีการพยายามปรับพล็อตเรื่องและบทในเบื้องต้นก่อนถ่ายทำแล้ว แต่ก็ยังจำเป็นต้องตัดและดัดแปลงเนื้อเรื่องบางส่วนเพิ่มเติมอีกในขั้นตอนการตัดต่อและขออนุญาตออกอากาศ ทำให้จำนวนตอนของซีรีส์เรื่องนี้ลดลงจาก 50 ตอน เหลือเพียง 43 ตอน จนได้รับใบอนุญาตออกอากาศในที่สุด ในวันที่ 8 ตุลาคม 2021
แม้ตัวซีรีส์จะถูกวิจารณ์ในหลายด้าน โดยเฉพาะการตัดต่อและการลำดับเรื่อง รวมถึงการดัดแปลงเนื้อหาและโปรดักชั่น แต่กระจกสองนคราก็ยังคงเป็นละครที่ทำรายได้ให้ค่ายละครยักษ์ใหญ่อย่าง Huace มากที่สุดเป็นอันดับที่ 2 ของปี 2021 และมียอดผู้ชมแอคทีฟสูงเป็นลำดับที่ 2 จากแพลตฟอร์ม Youku และสูงเป็นลำดับที่ 4 ของ Tencent จากไตรมาสแรก ปี 2022
โดย "หลี่อี้เฟิง" มีค่าความนิยมสูงสุดมาเป็นอันดับ 1 จาก WeChat Index เกี่ยวกับละครกระจกสองนครา ตามมาด้วยตัวละคร "ซูหมอ" เป็นอันดับ 2 และละครกระจกสองนครามาเป็นอันดับที่ 3
เพลงประกอบซีรีส์

| ลำดับ | ชื่อเพลง | เนื้อเพลง | ทำนอง | ขับร้องโดย | ยาว |
| --- | --- | --- | --- | --- | --- |
| 1. | "Returning home" (theme song) | Gong Shujun | Yi Rui | Zhou Shen |   |
| 2. | "Love is silent" (Interlude) |   |   | Mao Buyi |   |
| 3. | "Not happy" (Interlude) |   |   | Zhang Bichen |   |
| 4. | "I am your rain" (Interlude) |   |   | Yin Lin |   |
| 5. | "Fearless" (Promotional Song) |   |   | A YueYue |   |
| 6. | "I miss each other" (Promotional Song) |   |   | Li Sheng |   |
| 7. | "Wind and Moon singing" (Promotional Song) |   |   | Jin Ling |   |
| 8. | "Ask the Wine" (Promotional Song) |   |   | Yao Xiaotang |   |
การออกอากาศ

| ช่องทาง | พื้นที่ | วันที่ออกอากาศ | เวลาออกอากาศ | หมายเหตุ |
| --- | --- | --- | --- | --- |
| Tencent Video |  จีนแผ่นดินใหญ่ | 16 มกราคม - 26 กุมภาพันธ์ ค.ศ. 2022 | 20 :00 (19.00 เวลาไทย) | สำหรับสมาชิก ออกอากาศวันละ 2 ตอน  ทุกวันอาทิตย์ - วันพุธ ออกอากาศครั้งแรก 8 ตอน สำหรับผู้ชมทั่วไป ออกอากาศทุกวัน วันละ 1 ตอน ออกอากาศครั้งแรก 2 ตอน |
| Youku |  จีนแผ่นดินใหญ่ | 16 มกราคม - 26 กุมภาพันธ์ ค.ศ. 2022 | 20 :00 (19.00 เวลาไทย) | สำหรับสมาชิก ออกอากาศวันละ 2 ตอน  ทุกวันอาทิตย์ - วันพุธ ออกอากาศครั้งแรก 8 ตอน สำหรับผู้ชมทั่วไป ออกอากาศทุกวัน วันละ 1 ตอน ออกอากาศครั้งแรก 2 ตอน |
| WeTV |  ไทย | 16 มกราคม - 26 กุมภาพันธ์ ค.ศ. 2022 | 20 :00 (19.00 เวลาไทย) | สำหรับสมาชิก ออกอากาศวันละ 2 ตอน  ทุกวันอาทิตย์ - วันพุธ ออกอากาศครั้งแรก 8 ตอน สำหรับผู้ชมทั่วไป ออกอากาศทุกวัน วันละ 1 ตอน ออกอากาศครั้งแรก 2 ตอน |
| WeTV |  เวียดนาม | 16 มกราคม - 26 กุมภาพันธ์ ค.ศ. 2022 | 20 :00 (19.00 เวลาไทย) | สำหรับสมาชิก ออกอากาศวันละ 2 ตอน  ทุกวันอาทิตย์ - วันพุธ ออกอากาศครั้งแรก 8 ตอน สำหรับผู้ชมทั่วไป ออกอากาศทุกวัน วันละ 1 ตอน ออกอากาศครั้งแรก 2 ตอน |
| myVideo |  ไต้หวัน |  |  |  |
แหล่งข้อมูลอื่น

"Mirror · Two Cities" ที่ซินล่างเวย์ปั๋ว (ในภาษาจีน)
ดิอันดิสพิวเต็ดอีรา

| Undisputed Era |
| --- | --- |

กลุ่ม
สมาชิก: Adam Cole (หัวหน้า) Bobby Fish Kyle O'Reilly Roderick Strong
ฉายา: The Undisputed Era
น้ำหนัก รวม: 597 lb (271 kg)
เปิดตัว: August 19, 2017
แตกกลุ่ม: February 14, 2021
ช่วงที่ ปรากฏตัว: 2017–2021
ดิอันดิสพิวเต็ดอีรา (The Undisputed ERA) เป็นกลุ่มนักมวยปล้ำอธรรมประกอบด้วย Adam Cole, Bobby Fish, Kyle O'Reilly และ Roderick Strong ปัจจุบันพวกเขาเซ็นสัญญากับWWEเปิดตัวในNXT เป็นแชมป์ NXT Tag Team Championship(Fish, O'Reilly และ Strong) และNXT North American Championship(Cole) นอกจากนี้ O'Reilly และ Fish ยังปล้ำในสมาคมอิสระโดยใช้นาม เรดรากอน (reDRagon) ได้แชมป์ ROH World Tag Team Championship ร่วมกัน3สมัยของสมาคม Ring of Honor (ROH), และพวกเขายังร่วมปล้ำสมาคม New Japan Pro Wrestling (NJPW) ได้แชมป์ IWGP Junior Heavyweight Tag Team Championship 2สมัย
ผลงานแชมป์และรางวัล

CBS Sports
Feud of the Year (2019) – Cole vs. Johnny Gargano
Match of the Year (2019) – Cole vs. Johnny Gargano at NXT TakeOver: New York
Wrestler of the Year (2019) – Cole
Pro Wrestling Illustrated
Feud of the Year (2019) – Cole vs. Johnny Gargano
Tag Team of the Year (2019) – Fish and O'Reilly
Wrestler of the Year (2019) – Cole
Ranked Cole No. 2 of the top 500 singles wrestlers in the PWI 500 in 2020
Ranked Strong No. 29 of the top 500 singles wrestlers in the PWI 500 in 2020
Ranked O'Reilly No. 38 of the top 500 singles wrestlers in the PWI 500 in 2017
Ranked Fish No. 53 of the top 500 singles wrestlers in the PWI 500 in 2017
Ranked No. 13 of the top 50 tag teams in the PWI Tag Team 50 in 2020
Wrestling Observer Newsletter
Feud of the Year (2019) – Cole vs. Johnny Gargano
WWE
NXT Championship (1 time) – Cole
NXT North American Championship (2 times) – Cole (1), Strong (1)
NXT Tag Team Championship (3 times) – Fish, O'Reilly, Cole and Strong (1)1, O'Reilly and Strong (1), Fish and O'Reilly (1)
Dusty Rhodes Tag Team Classic (2018) – Cole and O'Reilly
Second NXT Triple Crown Champion – Cole
NXT Year-End Award (10 times)
Tag Team of the Year (2018) – O'Reilly and Strong
Tag Team of the Year (2019) – Fish and O'Reilly
Tag Team of the Year (2020) – Fish, O'Reilly, Cole and Strong
Male Competitor of the Year (2019, 2020) – Cole
Overall Competitor of the Year (2019) – Cole
Match of the Year (2019) – Cole vs. Johnny Gargano at NXT TakeOver: New York
Match of the Year (2020) – O'Reilly vs. Finn Bálor at NXT TakeOver: 31
Rivalry of the Year (2019) – Cole vs. Johnny Gargano
Rivalry of the Year (2020) – Cole vs. Pat McAfee
1For The Undisputed Era's first reign, Fish and O'Reilly won the title as a duo, with Cole and Strong later being recognized as co-champions under the Freebird Rule.
กลองใหญ่

| --- | --- |

ชื่ออื่น: Bass drum, kick drum
ประเภท:  เครื่องกระทบ
กลองใหญ่ (อังกฤษ: bass drum) คือ เครื่องตีกระทบ มี 2 หน้า ขึงด้วยหนังกลอง กลองใหญ่ที่ใช้ในวงออร์เคสตราและเป็น กระเดื่องในกลองชุดด้วย จะมีขนาดใหญ่ที่สุดกว่า 32 นิ้ว ถ้าใช้ในวงโยธวาทิตและแตรวง จะมีขนาดตั้งแต่ 24 – 32 นิ้ว ตีด้วยไม้ตี ปลายไม้ข้างหนึ่งทำเป็นปมไวัสำหรับใช้ตีกระทบกับหนังกลอง ปมนั้นอาจหุ้มด้วยสักหลาด ไม้ก็อก ผ้านวมหรือฟองน้ำ เสียงกลองตีเน้นย้ำจังหวะเพื่อให้เกิดวามหนักแน่นหรืออาจจะใช้รัวเพื่อให้เกิดความตื่นเต้น รัวเพื่อสร้างจุดสนใจในบทเพลงเพิ่มขึ้นก็ได้
อินูอิต

| --- | --- |
การสำรวจสำมะโนประชากรของแคนาดาในปี 2021 ให้ข้อมูลโดยละเอียดเกี่ยวกับการกระจายตัวของประชากรอินูอิต
ประชากรทั้งหมด
155,792
ภูมิภาคที่มีประชากรอย่างมีนัยสำคัญ
แคนาดา: 70,540 (2021)
กรีนแลนด์: 51,479 (2023)
สหรัฐ: 16,581 (2010)
เดนมาร์ก: 17,067 (2023)
ภาษา
กลุ่มภาษาอินูอิตและภาษามืออินูอิต  กลุ่มภาษายุโรปที่ไม่ใช่ภาษาท้องถิ่น: อังกฤษ, เดนมาร์ก, ฝรั่งเศส, รัสเซีย
ศาสนา
ศาสนาคริสต์ ศาสนาอินูอิต
กลุ่มชาติพันธุ์ที่เกี่ยวข้อง
อะลิวต์ ยูปิก Indigenous people of the Americas Indigenous people of Siberia 
อินูอิต (อังกฤษ: Inuit) เป็นกลุ่มชนพื้นเมืองที่มีความคล้ายคลึงทางวัฒนธรรมและประวัติศาสตร์ซึ่งอาศัยอยู่ในบริเวณ อาร์กติกและกึ่งอาร์กติกของทวีปอเมริกาเหนือ ได้แก่ กรีนแลนด์ แลบราดอร์ ควิเบก นูนาวุต นอร์ทเวสต์เทร์ริทอรีส์ ยูคอน อะแลสกา และเขตชูคอตสกี ของเขตปกครองตนเองชูคอตกา ประเทศรัสเซีย
กลุ่มภาษาอินูอิตเป็นส่วนหนึ่งของตระกูลภาษาเอสกิโม–อะลิวต์ ที่รู้จักกันในชื่อ อินูอิต-ยูปิก-อูนังกัน และเอสคาลูตด้วย ภาษามืออินูอิตเป็นภาษาที่ใกล้สูญพันธุ์อย่างยิ่งซึ่งใช้ในนูนาวุต
การรุกในอิตาลี ฤดูใบไม้ผลิ ปี ค.ศ. 1945

แม่แบบ:Campaignbox 1945 Spring Offensiveแม่แบบ:Campaignbox Italy
การรุกในอิตาลี ฤดูใบไม้ผลิ ปี ค.ศ. 1945 รหัสนามคือ ปฏิบัติการ Grapeshot เป็นการโจมตีครั้งสุดท้ายในช่วงการทัพอิตาลีในช่วงสุดท้ายในสงครามโลกครั้งที่สอง การโจมตีสู่ที่ราบลอมบาร์ดีโดยกองทัพกลุ่มฝ่ายสัมพันธมิตรที่ 15 เริ่มต้นเมื่อวันที่ 6 เมษายน ค.ศ. 1945 ถึงจุดสิ้นสุดเมื่อวันที่ 2 พฤษภาคม ด้วยการยอมจำนนอย่างเป็นทางการของกองทัพเยอรมันในอิตาลี
มาเลน่า ผู้หญิงสะกดโลก

| มาเลน่า ผู้หญิงสะกดโลก |
| --- | --- |
โปสเตอร์ภาพยนตร์
กำกับ: จูเซปเป ทอร์นาทอเร
บทภาพยนตร์: จูเซปเป ทอร์นาทอเร
เนื้อเรื่อง: ลูชีอาโน วินเซนโซนิ
อำนวยการสร้าง: ฮาร์วีย์ เวนสเตห์น
นักแสดงนำ: โมนีกา เบลลุชชี กิวซิปเป ซันเฟโร
กำกับภาพ: ลาจอส คอนไท
ตัดต่อ: มัสสิโม ควอเรีย
ดนตรีประกอบ: เอนนิโอ มอร์ริโคเน
ผู้จัดจำหน่าย: Miramax Films
วันฉาย:   27 ตุลาคม ค.ศ. 2000 (2000-10-27) (อิตาลี) 
ความยาว: 109 นาที (สหรัฐอเมริกา: 92 นาที)
ประเทศ: อิตาลี
ภาษา: อิตาเลียน
ทำเงิน: 14,493,284 ดอลล่าร์สหรัฐ
มาเลน่า ผู้หญิงสะกดโลก (อังกฤษ: Maléna) เป็นภาพยนตร์กึ่งอีโรติกสัญชาติอิตาลี ที่ออกฉายในปี ค.ศ. 2000 นำแสดงโดย โมนีกา เบลลุชชี และ กิวเซปเป ซัลเฟโร กำกับและเขียนบทโดย จูเซปเป ทอร์นาทอเร โดยมีผู้เขียนเนื้อเรื่อง คือ  ลูชีอาโน วินเซนโซนิ
เนื้อเรื่องย่อ

เรื่องราวเกิดขึ้นช่วงสงครามโลกครั้งที่ 2 ประเทศอิตาลี่ ประกาศสงครามกับพันธมิตร มาเลน่า แม่บ้านที่เฝ้ารอการกลับมาของสามีที่ไปรบ ไม่รู้ว่าเป็นโชคดีหรือโชคร้ายของเธอที่ เธอเป็นผู้หญิงที่สวยที่สุดในเมือง ถึงเธอจะแต่งงานแล้ว แต่เธอก็ยังเป็นที่หมายตาของหนุ่มๆ ทั้งเมือง บรรดาภรรยาของผู้ชายเหล่านั้นต่างก็นินทาเธออย่างเสียๆหายๆ เมื่อสงครามใกล้เข้ามา ความอดอยากก็ทำให้เธอต้องเอาตัวรอด เพราะในตอนนี้เธอได้รับรู้ข่าวว่าสามีของเธอได้ตายในสนามรบ หนังเรื่องนี้จะเล่าเรื่องราวผ่าน รีเนโต้ เด็กที่กำลังจะเป็นหนุ่ม ด้วยสายตาที่หลงไหลและเฝ้ามองเธออยู่ทุกฝีก้าว
นักแสดงนำ

โมนีกา เบลลุชชี รับบท มัดดัลเลน่า สกอร์เดีย, ชื่อย่อว่า มาเลน่า
กิวซิปเป ซัลฟาโร รับบท รีเนโต้ อาโมโรโซ่
ลูชีอาโน เฟเดอริโก, มาทิลเด ปีเอน่า รับบท พ่อ-แม่ของรีเนโต
ปีเอโตร โนตราเรียนนี รับลท ครูบอนซิโกรเน
แหล่งข้อมูลอื่น

เว็บไซต์ทางการ
มาเลน่า ผู้หญิงสะกดโลก ที่อินเทอร์เน็ตมูวีเดตาเบส
มาเลน่า ผู้หญิงสะกดโลก ที่รอตเทนโทเมโทส์
Malèna film trailer ที่ยูทูบ
ทรัสต์

แผนภูมิตระกูล Rockefeller-Morgan (ค.ศ. 1904) ซึ่งแสดงให้เห็นว่าทรัสต์ที่ใหญ่ที่สุดในช่วงปลายศตวรรษที่ 20 เชื่อมโยงถึงกันอย่างไร
ทรัสต์ (อังกฤษ: trust) หรือ ทรัสต์บรรษัท (corporate trust) คือกลุ่มผลประโยชน์ทางธุรกิจขนาดใหญ่ที่มีอำนาจทางการตลาดอย่างมีนัยสำคัญ ซึ่งอาจรวมเป็นกลุ่มบรรษัทหรือกลุ่มขององค์กรที่ร่วมมือกันในรูปแบบต่าง ๆ ก็ได้ วิธีการเหล่านี้อาจรวมถึงการจัดตั้งสมาคมการค้า การถือหุ้นซึ่งกันและกัน การจัดตั้งกลุ่มบรรษัท (บางครั้งเป็นบริษัทที่ประกอบธุรกิจหลายประเภทรวมกัน) หรือการรวมกันของสิ่งเหล่านี้ คำว่า ทรัสต์ มักใช้ในความหมายทางประวัติศาสตร์เพื่ออ้างถึงการผูกขาด หรือเกือบจะผูกขาดในสหรัฐอเมริกาในช่วงการปฏิวัติอุตสาหกรรมครั้งที่ 2 ในช่วงศตวรรษที่ 19 ถึงต้นศตวรรษที่ 20
เกาะลอร์ดฮาว

| --- | --- |
ภาพถ่ายดาวเทียมของเกาะ โดยทิศเหนืออยู่ทางด้านบนขวา
สถานที่ตั้งของเกาะลอร์ดฮาว
ภูมิศาสตร์
ที่ตั้ง: ทะเลแทสมัน
พิกัด: 31°33′15″S 159°05′06″E﻿ / ﻿31.55417°S 159.08500°E﻿ / -31.55417; 159.08500
เกาะทั้งหมด: 28
เกาะหลัก: เกาะลอร์ดฮาว, กลุ่มแอดไมรอลตี, เกาะแบล็กเบิร์น, หมู่เกาะมัตตันเบิร์ด และเกาะบอลส์พีระมิด
พื้นที่: 14.55 ตารางกิโลเมตร (5.62 ตารางไมล์)
ระดับสูงสุด: 875 ม. (2871 ฟุต)
จุดสูงสุด: เขาโกเวอร์
การปกครอง
ประเทศออสเตรเลีย
การแบ่งเขตการปกครอง: พื้นที่ไม่ได้ปกครองโดยระบบเทศบาลของรัฐนิวเซาท์เวลส์ เขตปกครองตนเองโดยคณะกรรมการเกาะลอร์ดฮาว
เขตเลือกตั้ง: Part of the electoral district of Port Macquarie Part of the Division of Sydney
ประชากรศาสตร์
ประชากร:   382  อนุญาตให้นักท่องเที่ยวเข้าได้ครั้งละไม่เกิน 400 คน  (การสำมะโนประชากรปี 2016)
ความหนาแน่น: 26.25/กม.2 (67.99/ตารางไมล์)
ข้อมูลอื่น ๆ
เขตเวลา: LHST (UTC+10:30)
 • ฤดูร้อน (ออมแสง): LHDT (UTC+11)
รหัสไปรษณีย์: 2898

 แหล่งมรดกโลกโดยยูเนสโก
ชื่อที่ขึ้นทะเบียน: Lord Howe Island Group
ประเภท: Natural
เกณฑ์: vii, x
ขึ้นเมื่อ: 1982 (6th session)
เลขอ้างอิง: 186
Region: เอเชีย-แปซิฟิก
 
 ป้อนข้อมูลไม่ถูกต้อง
ชื่อที่ขึ้นทะเบียน: Lord Howe Island Group, Lord Howe Island, NSW, Australia
ประเภท: Natural
ขึ้นเมื่อ: 21 พฤษภาคม 2007
เลขอ้างอิง: แม่แบบ:ANHL
File number: 1/00/373/0001
 
 ป้อนข้อมูลไม่ถูกต้อง
ชื่อที่ขึ้นทะเบียน: Lord Howe Island Group
ประเภท: State heritage (landscape)
ขึ้นเมื่อ: 2 April 1999
เลขอ้างอิง: 970
Type: Other – Landscape – Cultural
Category: Landscape – Cultural
 
 
เกาะลอร์ดฮาว (อังกฤษ: Lord Howe Island; /haʊ/ เดิมชื่อ Lord Howe's Island; นอร์ฟุก : Lord Howe Ailen) เป็นเกาะที่เป็นซากภูเขาไฟที่มีรูปร่างคล้ายพระจันทร์เสี้ยวในทะเลแทสมันระหว่างประเทศออสเตรเลียและนิวซีแลนด์ ซึ่งเป็นส่วนหนึ่งของรัฐนิวเซาท์เวลส์ของออสเตรเลีย เกาะตั้งอยู่ที่ระยะ 600 กม. (370 ไมล์; 320 nmi) ทางทิศตะวันออกของแผ่นดินใหญ่ของเมืองพอร์ตแม็กควารี มีระยะห่าง 780 กม. (480 ไมล์; 420 nmi) ทางตะวันออกเฉียงเหนือของซิดนีย์ และประมาณ 900 กม. (560 ไมล์; 490 nmi) ทางตะวันตกเฉียงใต้ของเกาะนอร์ฟอล์ก เกาะมีความยาวประมาณ 10 กม. (6.2 ไมล์) และมีความกว้างอยู่ระหว่าง 0.3 ถึง 2.0 กม. (0.19 และ 1.24 ไมล์) เกาะมีพื้นที่ 14.55 ตารางกิโลเมตร  เกาะนี้ตั้งชื่อตามริชาร์ด ฮาว เอิร์ลที่ 1 แห่งฮาว
ลัดดาแลนด์

สำหรับภาพยนตร์ ดูที่ ลัดดาแลนด์ (ภาพยนตร์)
ลัดดาแลนด์ เป็นสวนพฤกษศาสตร์ ผสมผสานกับลานแสดงศิลปวัฒนธรรมจังหวัดเชียงใหม่ ในราวปี พ.ศ. 2512 เป็นสถานที่ท่องเที่ยวที่มีชื่อเสียง ประกอบด้วย สวนสนุก การแสดงมหรสพต่างๆ ตั้งอยู่ริมถนนเลียบคลองชลประทาน ตำบลช้างเผือก อำเภอเมืองเชียงใหม่ จังหวัดเชียงใหม่ โดยมีเจ้าของ คือ พลตรีประดิษฐ์ พันธาภา[ต้องการอ้างอิง] และนางลัดดา พันธาภา
ปัจจุบันลัดดาแลนด์ มีสภาพเป็นป่ารกร้าง จนกลายเป็นแหล่งมั่วสุมของพวกติดยา กลุ่มวัยรุ่นที่ชอบลองของ ในจังหวัดเชียงใหม่ ตลอดจนเป็นที่สนใจของกลุ่มผู้ที่มีความเชื่อเรื่องผี และมักจะถูกกล่าวถึงในเรื่องความลี้ลับ เรื่องสยองขวัญ จนถูกนำเรื่องราวมาสร้างเป็นภาพยนตร์เรื่อง ลัดดาแลนด์ ออกฉายในปี พ.ศ. 2554
โรงเรียนอัสสัมชัญ
ประวัติ > คณะเซนต์คาเบรียลรับช่วงต่อ

ในปี พ.ศ. 2443 บาทหลวงกอลงแบได้ติดต่อขอความช่วยเหลือด้านบุคลากรมาจากคณะภราดาเซนต์คาเบรียล ณ ประเทศฝรั่งเศส และในวันที่ 20 ตุลาคม พ.ศ. 2444 ภราดา 5 ท่าน โดยการนำของภราดามาร์ติน เดอ ตูรส์ ภราดาอาแบล ภราดาออกุสต์ ภราดาคาเบรียล เฟอร์เร็ตตี และภราดาฮีแลร์ ได้เดินทางถึงกรุงเทพมหานคร และเข้ารับช่วงงานและสานต่องานด้านการศึกษาจากบาทหลวงกอลงแบ ทำให้โรงเรียนอัสสัมชัญกลายเป็นโรงเรียนแห่งแรกในมูลนิธิคณะเซนต์คาเบรียลแห่งประเทศไทย
ในเวลานั้นโรงเรียนมีอาคารอยู่ 3 หลังด้วยกันคือ "ตึกเก่า" เรือนไม้หลังแรก บ้านคุณพ่อกังตอง และลานเล่นที่มุมด้วยหลังคาจาก ซึ่งเป็นที่เล่น พักผ่อน และที่ทำโทษให้ "ยืนเสา" เมื่อทำผิด
เมื่อท่านภราดาเพิ่งเข้ามารับการสอนแทนคุณพ่อกอลงแบใหม่ ๆ นั้น คุณพ่ออื่น ๆ ที่เคยเป็นครูก็ออกไปสอนศาสนากันทั้งสิ้น เหลือแต่คุณพ่อกังตองผู้เดียวที่เป็นพี่เลี้ยงให้แก่เหล่าภราดาและนักเรียน จนกระทั่งวันที่ 5 ตุลาคม พ.ศ. 2455 คุณพ่อกังตองก็จากไปรับตำแหน่งใหม่ที่ฮ่องกง และมรณภาพที่นั่นในปีต่อมา ตอนนั้นเหล่าภราดาที่เข้ามาอยู่ใหม่ ๆ ยังไม่ชำนาญภาษาไทย จึงได้มีการจัดให้มีครูไทยกำกับแปลในชั้นเรียนต่ำ ๆ ที่เด็กยังไม่เข้าใจภาษาต่างประเทศ ปอล จำเริญ (ขุนสถลรถกิจ) จึงได้สมัครมาช่วยเป็นครูแปลให้ จนสิ้นปี พ.ศ. 2445 ภราดาต่าง ๆ ก็สามารถจะพูดไทยได้ดีขึ้น
ในสมัยนั้นคณะภราดาจะทำหน้าที่สอนภาษาฝรั่งเศสและจ้างครูมาสอนภาษาอังกฤษแต่มิได้เป็นครูประจำ ครูประจำมีแต่ภาษาไทยเท่านั้น แต่เมื่อชั้นเรียนเพิ่มขึ้นอย่างรวดเร็ว ทำให้ต้องหาครูมาประจำตอนแรกก็เป็นพวกลูกครึ่งแขก-อังกฤษหรือลูกครึ่งโปรตุเกสบ้าง แต่แล้วในที่สุดก็พบว่านักเรียนเก่าของโรงเรียนที่จบออกมาแล้ว ซึ่งส่วนใหญ่เป็นเด็กกำพร้านั้นสามารถทำงานได้อย่างดี เพราะคุ้นเคยกับวิธีการสอน และระบบการทำงานของโรงเรียนมากกว่าคนนอก
ตั้งแต่เริ่มแรก การเรียนปีหนึ่งจะเริ่มจากสัปดาห์แรกของเดือนกุมภาพันธ์และเรียนเรื่อยไปจนวันที่ 21 ธันวาคมของทุกปี อันเป็นวันแจก Diploma Certificater และรางวัลต่าง ๆ สำหรับผู้ที่จบหลักสูตรและมีผลการเรียนดีเด่น ในวันนั้นจะมีการแสดงละครทั้งภาษาฝรั่งเศสและอังกฤษ เป็นประเพณีทุกปี บรรดาผู้ปกครองได้รับเชิญให้มาร่วมในงานนี้ด้วย
ประวัติ > การพัฒนาโรงเรียนในช่วงก่อน พ.ศ. 2475

วันที่ 16 พฤษภาคม พ.ศ. 2454 ภราดามาร์ตินได้ขอเปลี่ยนโรงเรียนอัสสัมชัญ ซึ่งขึ้นทะเบียนของกระทรวงธรรมการอย่างโรงเรียนมัธยมพิเศษ เป็นโรงเรียนอุดมศึกษา และขอให้เจ้าพนักงานไปควบคุมการสอบไล่ของนักเรียน พ.ศ. 2455 แต่ทางกระทรวงฯ ก็ยังไม่ได้รับรองเทียบเท่าชั้นมัธยม 6 ให้เพราะจัดสอบไล่เองและข้อสอบเป็นภาษาอังกฤษทั้งหมด กระทรวงฯ มิได้เป็นผู้ตัดสินและตรวงสอบ จนกระทั่งในการสอบปลายปี 2485 โรงเรียนจึงได้ใช้ข้อสอบของกระทรวงฯ ซึ่งเป็นภาษาไทยแทน ในปี พ.ศ. 2456 ได้มีการจัดตั้งสภานักแต่งชื่อ "อัสสัมชัญอาคาเดมี" ขึ้นเพื่อรับสมาชิกเอก โท ตรี สำหรับนักเรียนที่ยังเรียนอยู่ และผู้ที่ออกไปแล้วจะได้หัดแต่งเรื่องราวให้มีโวหารสำนวนน่าชวนอ่าน และได้มีการจัดตั้ง "อัสสัมชัญยังแม็น" (A.C.Y.M.A.) สำหรับนักเรียนใหม่มีโอกาสรื่นเริงบันเทิงใจด้วยกัน และคบหาสมาคมกับนักเรียนเก่าที่เป็นผู้ใหญ่ รู้ขนบธรรมเนียมของโลกและการงานต่าง ๆ ด้วย ในวันที่ 22 เมษายน พ.ศ. 2457 ได้เกิดไฟไหม้ครั้งใหญ่ขึ้นแถวบางรัก เพลิงโหมตั้งแต่บ่ายสามถึงราวเที่ยงคืน อยู่ห่างจากโรงเรียนเพียง 2-3 ร้อยหลา
ในวันที่ 6 ธันวาคม พ.ศ. 2457 ได้มีการเปิดการแข่งขันกรีฑาของคณะเซนต์คาเบรียล (Gymkhana) ขึ้นเป็นครั้งแรก โดยโรงเรียนอัสสัมชัญก็ได้เข้าร่วมในกรีฑาครั้งนี้ด้วย และในวันที่ 11 ตุลาคม พ.ศ. 2458 เป็นวันที่โรงเรียนมีนักเรียนที่กำลงศึกษาอยู่ถึง 1,000 คน จากนั้น 2 ปี เกิดเหตุการณ์ไข้หวัดใหญ่ระบาดในช่วงวันที่ 15-25 ตุลาคม พ.ศ. 2461 ทำให้โรงเรียนหยุดชั่วคราว มีครูและนักเรียนป่วยเป็นไข้หวัดใหญ่เป็นอันมาก ต่อมา เกิดเหตุการณ์ไฟไหม้เมื่อตี 4 ของวันที่ 14 กุมภาพันธ์ พ.ศ. 2473 ที่บ้านติดกับเรือนไม้ของโรงเรียน ทุกคนเห็นตรงกันว่า โรงเรียนรอดมาได้ราวกับปฏิหาริย์ เพราะคำภาวนาของท่านภราดามาร์ติน เดอ ตูรส์ ซึ่งคุกเข่าสวดมนต์หันหน้าเข้าหาไฟอยู่บนระเบียงของเรือนไม้
วันที่ 1 มีนาคม พ.ศ. 2463  สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ สภานายกหอสมุดวิชรญาณสำหรับพระนคร ได้เสด็จทรงเยี่ยมดูโรงเรียนและพบปะกับภราดาฮีแลร์เพื่ออธิบายความคิดเห็นของพระองค์ในเรื่องหนังสือดรุณศึกษา ซึ่งภราดาฮีแลร์เป็นผู้แต่งขึ้นสำหรับใช้สอนภาษาไทยให้กับเด็กๆ โดยมีภราดาหลุยส์ อีแบร์ ครูวาดเขียนเป็นผู้วาดรูปถ่าน และรูปสีต่างๆประกอบ
วันที่ 7 พฤษภาคม พ.ศ. 2469 พระบาทสมเด็จพระปกเกล้าเจ้าอยู่หัวและสมเด็จพระนางเจ้ารำไพพรรณี พระบรมราชินี ในรัชกาลที่ ๗ เสด็จเยี่ยมชมกิจการของโรงเรียน พระองค์ได้พระราชทาน พระบรมราโชวาทตอนหนึ่งว่า
...ที่จริงโรงเรียนนี้ข้าได้คิดมานานแล้วว่าอยากจะมาดูสักทีหนึ่ง เพราะว่าในการที่พวกคณะโรมันคาทอลิกอุตสาหะสร้างโรงเรียนนี้ขึ้น ก็นับว่าเป็นกุศลเจตนาบุญกิริยา ซึ่งน่าชมเชยและน่าอนุโมทนาเป็นที่สุด ด้วยเหตุนี้เอง สมเด็จพระบรมชนกนาถของข้าจึงได้ทรง อุดหนุนมาเป็นอันมากและก็การที่โรงเรียนนี้ได้รับความอุดหนุน รับพระมหากรุณาของพระเจ้าอยู่หัว มาทุกรัชกาลนั้นก็ไม่เป็นการเปล่าประโยชน์และผิดคาดหมาย เพราะโรงเรียนนี้ได้ตั้งมั่นคงและได้ทำการสั่งสอนนักเรียนได้ผลดีเป็นอันมากสมกับที่ได้รับพระมหากรุณาธิคุณในพระเจ้าแผ่นดินเป็นลำดับมาโรงเรียนนี้ได้เพาะข้าราชการและพลเมืองที่ดีขึ้นเป็นอันมาก นักเรียนเก่าของโรงเรียนนี้ได้รับราชการในตำแหน่งสูง ๆ อยู่เป็นอันมาก...
ในวันที่ 11 สิงหาคม พ.ศ. 2470 พระวรวงศ์เธอ พระองค์เจ้าธานีนิวัติ ซึ่งทรงดำรงตำแหน่งรัฐมนตรีว่าการกระทรวงธรรมการก็ได้เสด็จทรงเยี่ยมโรงเรียนอย่างเป็นทางการ โรงเรียนได้จัดงาน "สุวรรณสมโภช" หรือการฉลองครบรอบ 50 ปีในวันที่ 29 มกราคม พ.ศ. 2476
ประวัติ > การพัฒนาโรงเรียนในช่วงก่อน พ.ศ. 2475 > การนัดหยุดเรียนประท้วงของนักเรียนอัสสัมชัญและเซนต์คาเบรียล

ในวันที่ 9 กันยายน พ.ศ. 2475 นักเรียนชั้นโตของโรงเรียนอัสสัมชัญและโรงเรียนเซนต์คาเบรียล นัดหยุดเรียน และไปชุมนุมในวันที่ 10 กันยายน พ.ศ. 2475 ที่บ้านเจ้าพระยาธรรมศักดิ์มนตรี (สนั่น เทพหัสดิน ณ อยุธยา) เสนาบดีกระทรวงการธรรมการ เพื่อเสนอข้อเรียกร้อง 3 ข้อ คือ ให้ลดค่าเล่าเรียนตามสมควร ให้หยุดเรียนในวันพิธีของศาสนาพุทธ และให้รับนักเรียนที่ถูกไล่ออกกลับเข้าเรียน ในที่สุด โรงเรียนให้คำตอบ ปรกติโรงเรียนก็พิจารณาลดค่าเล่าเรียนให้นักเรียนที่มีฐานะไม่ดีจ่ายค่าเล่าเรียนตามกำลังทรัพย์อยู่แล้ว และโรงเรียนยังมีเด็กกำพร้าและเด็กอนาถาที่งดเก็บค่าเล่าเรียน และจะต้องเลี้ยงดูอยู่หลายร้อยคน จึงขอให้พวกมีฐานะที่จะเสียได้ ได้ช่วยกันเสียค่าเล่าเรียนตามที่กำหนดด้วย ส่วนวันหยุดนั้นไม่อาจจะวางตายตัวได้ เพราะที่โรงเรียนเรียนมีนักเรียนหลายศาสนามาก หากหยุดก็ต้องหยุดในวันศาสนาอื่น ๆ ด้วย ซึ่งจะเป็นการยุ่งยาก แต่อย่างไรก็ตามก็ได้อนุญาตให้นักเรียนลาหยุดในวันศาสนาของแต่ละคนอยู่แล้วมิได้ขัดขวาง ส่วนจะให้รับนักเรียนที่ถูกไล่ออกไปกลับเข้าเรียนตามเดิมนั้นคงจะเป็นไปไม่ได้ ด้วยจะทำให้โรงเรียนเสียระบบการปกครองไป
ในการหยุดเรียนคราวนั้นโรงเรียนได้ปิดตัวเองไปเป็นเวลา 1 เดือนเต็ม ๆ โดยถือโอกาสเป็นปิดเทอมแทนเดือนตุลาคมไป และเปิดเรียนใหม่อีกครั้งหนึ่งในวันที่ 11 ตุลาคม พ.ศ. 2475 เหตุการณ์ครั้งนั้นนับว่าเกิดจากความรู้เท่าไม่ถึงการณ์ของนักเรียนบางคนเท่านั้น
ประวัติ > การพัฒนาโรงเรียนหลัง พ.ศ. 2475

ในเดือนพฤษภาคม พ.ศ. 2481 โรงเรียนก็ได้เปิดแผนกพาณิชย์ขึ้นในโรงเรียน โดยมีภราดาโรกาเซียงเป็นผู้ควบคุมดูแล ต่อมาแผนกนี้ได้ถูกย้ายไปเปิดเป็นโรงเรียนอัสสัมชัญพาณิชยการปัจจุบัน ต่อมาโรงเรียนอัสสัมชัญได้รับการรับรองวิทยฐานะเทียบเท่าโรงเรียนรัฐบาล ในวันที่ 1 พฤษภาคม พ.ศ. 2486 วันที่ 4 พฤษภาคม พ.ศ. 2489 พระบาทสมเด็จพระปรเมนทรมหาอานันทมหิดล พระอัฐมรามาธิบดินทร เสด็จเยี่ยมโรงเรียนอย่างไม่เป็นทางการ โดยทรงเสด็จพระราชดำเนินเยี่ยมอาสนวิหารอัสสัมชัญ ก่อนที่จะเสด็จพระราชดำเนินกลับ โดยคุณพ่อโชแรง บาทหลวงอาสนวิหารอัสสัมชัญ ได้นำเสด็จพระราชดำเนินไปเยี่ยมชมโรงเรียนอัสสัมชัญด้วย และในปี พ.ศ. 2499 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินทอดพระเนตรการแสดงคอนเสิร์ต ซึ่งจัดโดยสถานทูตฝรั่งเศส ณ หอประชุมสุวรรณสมโภช ในวโรกาสที่โรงเรียนเฉลิมฉลองครบรอบ 75 ปี วันที่ 1 ธันวาคม พ.ศ. 2502 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ก็ได้เสด็จพระราชดำเนินเปิดงานวชิรสมโภชอีกด้วย
จากความคิดเพื่อต้องการเชื่อมความสามัคคีของครูอาจารย์และนักเรียน ระหว่างโรงเรียนชายล้วนเก่าแก่ทั้ง 4 แห่งของไทย ซึ่งประกอบด้วย โรงเรียนสวนกุหลาบวิทยาลัย โรงเรียนเทพศิรินทร์ โรงเรียนกรุงเทพคริสเตียนวิทยาลัย และโรงเรียนอัสสัมชัญ มาสเตอร์บรรณา ชโนดม อาจารย์ใหญ่โรงเรียนอัสสัมชัญในขณะนั้น จึงตัดสินใจร่วมมือจัดการแข่งขันฟุตบอลจตุรมิตรสามัคคีระหว่าง 4 สถาบันขึ้น ซึ่งได้เริ่มขึ้นครั้งแรกในวันที่ 16 ตุลาคม พ.ศ. 2507 ณ สนามศุภชลาศัย กรีฑาสถานแห่งชาติ
ประวัติ > การพัฒนาโรงเรียนหลัง พ.ศ. 2475 > โรงเรียนอัสสัมชัญแผนกประถม

ดูเพิ่ม: โรงเรียนอัสสัมชัญแผนกประถม
สืบเนื่องจากโรงเรียนอัสสัมชัญคับแคบ ประกอบกับจำนวนนักเรียนทุกระดับชั้นมีจำนวนเพิ่มขึ้น ทำให้ต่อมาได้มีแนวคิดที่จะแยกแผนกประถมและแผนกมัธยมศึกษาออกจากกัน และในวันที่ 4 ธันวาคม พ.ศ. 2508 ก็เริ่มมีการก่อสร้างอาคารเรียนหลังแรกของแผนกประถมศึกษา คือ "ตึกมาร์ติน เดอ ตูรส์" บนสนามส่วนหนึ่งของโรงเรียนอัสสัมชัญพาณิชยการ ด้านติดเซนต์หลุยส์ซอย 3 ถนนสาทรใต้ ซึ่งมีเนื้อที่กว่า 5 ไร่ 4 งาน ใน พ.ศ. 2509 นักเรียนชั้นประถม 1-4 ได้ย้ายไปเรียนที่โรงเรียนอัสสัมชัญแผนกประถม ณ เลขที่ 90/1 ซอยสาทร 11 ถนนสาทรใต้ เขตสาทร กรุงเทพฯ เพื่อลดจำนวนนักเรียนลงให้พอกับห้องเรียนที่มีอยู่ขณะนั้น
เปิดสอนเมื่อวันที่ 22 พฤษภาคม พ.ศ. 2509 มีภราดาวิริยะ ฉันทวโรดมดำรงตำแหน่งอธิการ และเริ่มให้นักเรียนเข้าเรียนวันแรกเมื่อวันที่ 23 พฤษภาคม พ.ศ. 2509 ทำพิธีเปิดอย่างเป็นทางการเมื่อวันที่ 6 พฤษภาคม พ.ศ. 2510 โดยพระคุณเจ้ายวง นิตโย เป็นผู้เสกอาคาร และหม่อมหลวง ปิ่น มาลากุล รัฐมนตรีว่าการกระทรวงศึกษาธิการ เป็นประธานในพิธี
ปัจจุบันโรงเรียนอัสสัมชัญแผนกประถม เปิดทำการสอนตั้งแต่ระดับชั้นประถมศึกษาปีที่ 1-6 ส่วนระดับมัธยมศึกษาปีที่ 1-6 ใช้ที่โรงเรียนอัสสัมชัญ ถนนเจริญกรุง แขวงบางรัก เขตบางรักเช่นเดิม
สัญลักษณ์ประจำโรงเรียน > ชื่ออัสสัมชัญ

เดิมโรงเรียนใช้ภาษาฝรั่งเศส "Le Collège de l'Assomption" ซึ่งคุณพ่อกอลงแบใช้ชื่อในภาษาไทยว่า "โรงเรียนอาซมซาน กอเล็ศ" แต่คนภายนอกมักเรียกและเขียนผิด ๆ เนื่องจากคำนั้นออกเสียงยากและประกอบกับกรมศึกษา กระทรวงธรรมการ มีนโยบายให้เปลี่ยนชื่อโรงเรียนเป็นภาษาไทย ดังนั้น ในวันที่ 14 กันยายน พ.ศ. 2453 ภราดาฮีแลร์จึงได้แจ้งไปทางกรมการศึกษาเพื่อขอเปลี่ยนชื่อเป็น โรงเรียนอาศรมชัญ แต่อธิบดีกรมศึกษา พระยาวิสุทธิสุริยศักดิ์ แนะนำว่าควรเปลี่ยนชื่อเป็น โรงเรียนอัสสัมชัญ ไม่เพียงแต่การออกเสียงยังคล้ายกับชื่อเดิม ความหมายก็คงไว้ตามเดิมของคำว่า "อาศรมชัญ" ด้วย ดังนั้นในวันที่ 28 กันยายน พ.ศ. 2453 โรงเรียนอาซมซานกอเล็ศจึงได้เปลี่ยนชื่อมาเป็น โรงเรียนอัสสัมชัญ
คำว่า "อัสสัมชัญ" นี้ออกเสียงคล้ายกับภาษาอังกฤษว่า "Assumption" และยังมีคำในภาษาบาลีว่า "อัสสโม" แผลงเป็นไทยว่า "อาศรม" ซึ่งหมายความถึง "กุฏิที่ถือศีลกินพรต" ส่วนคำว่า "ชัญ" ก็ จะแยกตาม ชาติศัพท์เดิม ก็ได้แก่ ธาตุศัพท์ว่า "ช" ซึ่งแปลว่า เกิด และ "ญ" ซึ่งแปลว่าญาณ ความรู้ รวมความได้ว่า "ชัญ" คือที่สำหรับเกิด ญาณความรู้ เมื่อรวมสองศัพท์ มาเป็นศัพท์เดียวกันแล้ว ได้ว่า "อัสสัมชัญ" คือ "ที่สำหรับระงับบาปและหาวิชาความรู้"